o
Tr. Gunnar Bergling "Rakkauden tie"
-Tervetuloa Arken-seurakuntaan.
Jeesus Parantaa ja Eheyttää- konferenssi pidettiin hiljattain.
Monet tulivat kohtaamaan Jeesusta Parantajanaan.
He eivät joutuneet pettymään.
He saivat kuulla opetusta tämän viikonlopun aikana.
Monet kokivat parantumista.
Sunnuntai oli kohokohta.
Kuulimme pastori Gunnar Berglingiä.
Saamme kuulla hänen sanomansa.
Aihe on "Rakkauden tie".
Suosittelen kaikkia kuun- telemaan hänen saarnansa.
Kuuntele tätä yhä uudestaan.
Jos sinulla ei ole rakkautta, ei sinulla ole mitään.
Juuri siitä tässä saarnassa on kyse.
Kuuntele sydämelläsi.
Lupaan, että koet jotain todella ihanaa.
-Olemme täällä... muuttuaksemme.
Haluamme muistaa
muutoksen, joka on jo tapahtunut meissä.
Haluamme kuulla Taivaasta.
Emme halua juuttua omiin ajatuksiimme
tai toisten ihmisten arvostelukykyyn.
Haluamme kuulla Totuuden Sanan ja ilmestyksen kautta.
Ylhäältä tulevan Totuuden.
Haluamme ymmärtää sanoman siitä, kuka Jeesus on meille.
Haluamme ottaa vastaan Totuuden,
soveltaa sitä ja elää käytännössä sen mukaan
Otamme tässä vastaan rakkauden,
joka ylittää kaiken ymmärryksen
ja vapauttaa meidät palvelemaan Sinua kaikin voimin.
Saamme tulevaisuuden ja toivon.
Jeesuksen nimessä. Seurakunta sanoi: Amen.
Harvemmin saan Herralta Sanan
saarnata 1 Kor. 13 perustalta.
Tänään on sellainen päivä.
Tämähän on parantumis konferenssi,
Ei ole mitään parantavampaa
ja muuttavampaa kuin rakkaus.
Minä uskon rakkauteen.
Uskon rakkauden ihmeitä tekevään voimaan.
Meidän täytyy kohdata AITO rakkaus.
Sillä tavalla elämäämme tulee järjestys.
Emme tarvitse pelkästään sääntöjä
tai läjäpäin päätöksiä, joita täytyy seurata.
Meidän täytyy kohdata Rakkaus, joka muuttaa elämämme.
Tämä Rakkaus on erilaista. Se ei ole vaativa vaihtokauppa.
Se ei roiku kannoillasi
niin kauan kuin viehtymystä kestää
ja vaadi sinua elämään määrätynlaista elämää.
Katsomme Jumalalta tulevaa rakkautta
Haluan että imemme sitä itseemme.
Mikään ei ole meille parempaa
kuin maistaa Jumalan rakkautta.
Jumalan rakkautta ei saa tarkastella teoreettisena,
kummallisena rakkautena josta ei saa otetta.
Jumalan rakkaus voi tulla todeksi,
että ihmisen elämä ja teot hämmästyttävät.
Tällainen Rakkaus muuttaa elämämme.
Rakkaus ei vaadi.
Se on pidättelemättömän antelias.
Kummallinen juttu.
Joskus ihmiset pelkäävät menettävänsä jotain.
He vahtivat asioitaan ja tavaroitaan.
He pelkäävät menettää yhtä jos toista:
Toisten ihmisten rakkauden ja arvostuksen menettämistä,
työpaikan ja terveyden menettämistä.
He pelkäävät rahojen menettämistä,
ja tasavertaisten mahdollisuuksien menettämistä.
Tähän tapaan...He pelkäävät kaikkea mahdollista.
Ihmisen elämän muuttaa tämän Rakkauden kohtaaminen.
Rakkaus ei pelkää
eikä pelottele ketään.
Kohdatessamme Jumalan rakkauden, jotain tapahtuu.
Se on todellista.
Jumalan rakkaus on todellisempaa
kuin ihmisten rakkaus.
Ajattelemme joskus: "Mutta Jumalan rakkaus on epätodellista"
Ei se ollenkaan epätodellista.
Rakkauden tulee saada sinut lujasti otteeseensa.
Sen tulee merkitä ja ravistella elämäsi niin,
ettet voi enää palata entiseen.
En voi elää samalla tavalla kuin aiemmin.
En voi enää käyttäytyä samalla tavalla.
En enää pelkää sitä, mitä ennen pelkäsin.
Olen kohdannut Rakkauden,
joka poistaa pelon elämästäni täysin.
Jumalan rakkaus saa tämän aikaan.
Joskus odotamme toisiltamme paljon rakkautta.
Imemme henkemme edestä,
jotta toiset rakastaisivat ja arvostaisivat meitä.
Ihmiset eivät jaksa sellaista.
Heillä ei ole sellaista rakkautta.
Heidän rakkautensa ei koskaan riitä.
Imet heistä viimeisen rakkauden ja arvostuksen pisaran,
jonka he pystyvät antamaan. Et kuitenkaan ole kylläinen.
Miksi eläisimme tällä tavalla?
Rasitat ympärilläsi olevien hermoja.
Sanon tätä usein: Varokaa,
ettette ihmisinä ole tällaisia 'imureita'.
Ajattele valtavaa super-pölynimuria.
Se imee irti kaiken minkä voi ympärillä olevista ihmisistä.
Hän odottaa: "Kun hän vain tulee, saan rakkautta."
"Hän kyllä puolustaa minua."
"Hän auttaa minua. Hän rakastaa minua..."
"Hän arvostaa minua..."
Näin hän 'imuroi' itseensä.
Lopulta ihmiset juoksevat pakoon.
He eivät uskalla tulla lähellesi, koska imuroit heistä niin paljon.
Jumalakaan ei jahtaa meitä valtavalla imuvoimalla,
saadakseen rakkautemme, imeäkseen sen vaikka pakolla.
Hän on ymmärtänyt asian.
Hän, joka on Rakkaus, ymmärtää miten rakkaus toimii.
Rakkautta ei imetä itselleen.
Rakkaus annetaan. Ilmaiseksi.
Kuka voi antaa rakkautta ilmaiseksi?
Kerron sinulle hämmästyttävän asian.
Nimittäin: Kuka tahansa.
Kaikki eivät voi antaa yhtä paljon rakkautta -
ilmaiseksi ja yhdellä kertaa.
Kaikki voivat antaa ilmaiseksi vähän.
Voit ehkä antaa niin pikkuisen rakkautta ilmaiseksi,
ettei kukaan huomaa sitä.
Mutta...Voimmehan aloittaa siitä.
Aloitetaan salaa.
Kukaan ei tiedä, mitä touhuat.
Annat hiukan rakkautta - ja teet sen ilmaiseksi.
Eikä kukaan tiedä siitä.
Kun olet harjoitellut tätä katseilta salassa,
voit antaa pikkuisen enemmän rakkautta.
Joku alkaa huomata rakkaudenosoituksesi.
Joku ilahtuu siitä.
Joku järkyttyy ja yllättyy siitä.
Mutta rakkautesi täytyy olla ilmaista.
Rakkautta kuvataan sellaisena, joka ei etsi omaa etuaan.
Et odota vastalahjaa tältä ihmiseltä.
Haluat vain antaa hänelle jotain.
Tietäisimmepä, miten vapauttavaa ja muuttavaa tämä on.
Jos annamme tilaa tämän kaltaiselle rakkaudelle,
heittäytyisimme siihen kerta heitolla.
Usein pelkäämme edelleen.
Emme uskalla antaa tällaista pyyteetöntä rakkautta.
Olemme varovaisia ja pidämme varamme.
Mietimme: "Mitä, jos rakkaus on yksipuolista?"
"Mitä jos toiset eivät ymmärrä saavansa ilmaista rakkautta,"
"eivätkä he anna vastarakkautta?"
Taas mennään metsään...
"Ei niin, että vaatisin jotain..."
Oletko kuullut tätä: "En oikeastaan vaadi sinulta mitään..."
"MUTTA..."
Voit tuntea voimakkaan odotuksen koko painollaan,
imuvoiman, joka vaatii jotain itselleen.
Rakastaminen ei ole vain yhden ihmisen tehtävä.
Sehän kuluttaa ihmisen loppuun.
Näin se on.
Miten oppisimme rakastamaan tällä tavalla,
etsimättä omia etujamme?
On vain yksi, joka osaa rakastaa näin
- Jumala.
Voidaksemme lähestyä käytäntöä,
katsomme Jeesuksen toimintaa.
Millainen Hän oli?
Jeesus ei imenyt ihmisistä elämää, kun he lähestyivät Häntä.
Hän ei kalastellut ihmisten rakkautta.
Jeesus ei kysellyt: "Rakastatteko Minua vai ette?"
"Miten paljon rakastatte Minua? Rakastatteko...?"
Hän ei 'imuroinut' tällä tavalla.
Koko ajan tuntuu uskomaton rakkauden vaatiminen ja nälkä.
Jumala on Rakkaus.
Hän lähetti Poikansa rakkaudesta meihin ihmisiin.
Hän lähetti Poikansa pyyteittä.
Meidän on yhä vaikea uskoa tähän.
Jumala lähetti Poikansa 2000 vuotta sitten.
Silti meidän on vaikea uskoa, että se on lahja.
Rakentelemme lainomaisia kertomuksiamme.
Asetamme ehtoja yhteydelle ja rakkaudelle.
Asetamme ehtoja taivaaseen pääsylle.
Kaikkialla on ehtoja...
Mutta Jumala lähetti Poikansa rakkaudesta ihmisiin,
pelastaakseen heidät maailmasta Jumalan valtakuntaan.
Siinä ei ollut mitään ehtoja. Hän teki sen.
Hän rakasti ihmisiä valtavasti. Ilman vaatimuksia.
Saatoimme ainoastaan sanoa Hänelle -
Hänen kysyessään, haluammeko tämän lahjan, -
"Kyllä, kiitos!"
Jotkut luulevat saavansa tämän, kun uskovat tarpeeksi.
Tähän ei tarvita suurta uskoa.
Me sanomme vain: "Kyllä, kiitos."
Uskossa on kyse siitä, mitä Jeesus on tehnyt.
Hän on täyttänyt kaiken sinun hyväksesi.
Hänen rakkautensa on pelastanut sinut.
Haluatko pelastua?
Antakaa sovittaa itsenne Jumalan kanssa.
Tehtävämme on kehottaa ihmisiä tällä tavalla.
Ei näin: "Sovita itse itsesi Jumalan kanssa."
"Ryhdistäydy!" "Lopeta synnin tekeminen!"
"Mitä touhuatte? Luuletteko Jumalan sietävän tällaista?"
Emme saaneet tällaista Sanomaa.
Sanoma kuuluu: "Antakaa sovittaa itsenne Jumalan kanssa."
"Hän on jo tehnyt kaiken. Haluatko ottaa Hänet vastaan?"
"Hän haluaa pelastaa sinut. Ota se vastaan!"
"Haluatko tätä?"
Meidän tarvitsee sanoa tarjoukselle vain: "Kyllä, kiitos".
Kuulemme saaneemme tämän ja uskomme sen.
Ymärrättehän, että rakkaus on meille annettu lahja.
Meidän ei tarvitse pohtia: "Tietääkö Hän, kuka olen?"
"Ymmärtääkö Hän, miten asiani ovat?"
"Ymmärtääkö Hän, mitä olen tehnyt?"
"Ei Hän voi antaa minulle tällaista. En ole sen arvoinen."
Vastaus on: "Me tiedämme."
Ei kukaan ansaitse tätä!
Eikö ole ihanaa istua tällaisessa kokouksessa?
Täällä sinä ja minä olemme.
Kukaan meistä ei ole arvollinen.
Eikä meistä koskaan tule sellaisia.
Mutta olemme saaneet rakkauden lahjana.
Saimme sen ilmaiseksi,
koska Herra rakastaa meitä loputtomasti.
Hän ei kestä ajatusta,
ettet saisi olla yhdessä Hänen kanssaan ikuisesti.
Hän tekee kaikkensa, että saisitte olla yhdessä ikuisesti.
Hän rakastaa sinua niin paljon.
Rakkaus saa aikaan muutoksen.
Jos tunnet olevasi rakastettu, voit hyvin.
Tietenkin tarvitsemme ihmisiä, jotka rakastavat meitä.
Haluamme, kaipaamme ja saatamme rukoilla sitä.
On hyvä aloittaa vastaan- ottamalla Jumalan rakkautta.
Etsiessämme toisia ihmisiä,
meillä on jotain annettavaa heille - ilmaiseksi.
Nimittäin rakkautta, jonka itse on kohdannut.
Meistä ei tule mahdottoman työläitä ihmisiä,
jotka eivät koskaan saa kylliksi.
Voimme olla kuin hyökyaaltoja
Jumalalta saamassamme hyvyydessä.
Voimme etsiä tilaisuutta antaaksemme ihmisille.
Raamatun Sana alkaa tulla todelliseksi.
Myös tällaiset tavattoman työläät ja reippaat kehotukset:
"Autuaampi on antaa kuin ottaa."
Monien mielestä tämä oli vaikea Raamatunpaikka.
Hienolta se kuulostaa,
jos on hurskas ja sanoo näin, mutta...Hyi olkoon!
Luonnollisesti haluamme ottaa.
Rakennamme elämämme omistaaksemme.
Mieluiten otamme lisää. Tahdon lisää!
Tänne ja heti!
Mukanamme ilmestyy tällaisia mainoskylttejä:
Enemmän tänne! Tahdon enemmän!
Sanasta käy ilmi, että: "Autuaampi on antaa".
Paljon autuaampi kuin ottaa.
Kukaan ei usko tähän ennen kuin kohtaa Jumalan rakkauden.
Emme voi käsittää tätä oikealla tavalla.
Luetaan 1. Kor. 13.
"Vaikka minä puhuisin ihmisten ja enkelien kielillä"
"mutta minulta puuttuisi rakkaus,"
"olisin vain kumiseva vaski"
"tai helisevä symbaali".
Nämä ihmisten ja enkelien kielet...
Puhuessasi ymmärrät osan ja osaa et ymmärrä.
Tarkoitan kielillä puhumista.
Jos puhut molempia ja sinulta puuttuu rakkaus,
puheesi on sanahelinää.
Nyt tiedämme sen.
"Vaikka minulla olisi profetoimisen lahja,"
"vaikka tuntisin kaikki salaisuudet ja kaiken tiedon,"
"vaikka minulla olisi kaikki usko,"
"niin että voisin siirtää vuoria,"
"mutta minulta puuttuisi rakkaus, en olisi mitään."
Voimakkaita sanoja!
Nyt tiedämme, miten meistä voi tulla nolla.
Sinusta tulee 'ei mitään'. Ei tule mitään.
Mikä minua vaivaa? Mikä minulta puuttuu?
Minulta puuttuu rakkaus.
Voin tehdä loistavia, suurenmoisia asioita.
Silti en ole mitään.
Vain Jumalalta vastaanottamani rakkaus tekee minut joksikin.
Ilman rakkautta en ole mitään.
Meidän ei tarvitse elää ilman tätä rakkautta.
Jos meiltä puuttuu rakkaus,
jos emme ota vastaan Herran rakkautta,
elämästämme ei tule mitään.
Ei ole väliä, miten makeita asioita teet.
Voit hyvin heittää vuoria mereen.
Silti et ole mitään,
jos et ota vastaan Herran rakkautta.
Mikä tämä profeetallinen lahja on?
Kaikki salaisuudet ja tieto - näitähän monet haluavat.
Et ole silti mitään,
jollet ota vastaan Jumalan rakkautta.
Vain rakkaus tekee meistä arvokkaita.
Jumalan rakkaus antaa meille identiteetin ja merkityksen.
Rakkaus on jo saavuttanut sinut.
Sinun ja minun täytyy sanoa rakkaudelle: "kyllä, kiitos".
Otamme vastaan rakkauden. Se muuttaa elämämme.
Vastauksemme "kyllä, kiitos" on vain alkua.
Jatko-osan nimi on: "Kiitos".
"Kiitos, kiitos ja kiitos."
"KIITOS."
Joka ikinen päivä ja hetki kiitämme Jeesusta elämästä.
Kiitämme kaikesta, mitä Hän antaa meille.
Kiitos pelastuksesta, anteeksi- antamuksesta ja armosta.
Kiitos toivosta. Kiitos uskosta.
Kiitos kaikesta, mitä olet tehnyt elämässäni.
Kiitos antamistasi lahjoista.
Kiitos mahdollisuuksista jakaa omastani toisille.
Kiitos, että muutat elämäni.
Kiitos on jatkoa "kyllä, kiitos"-vastaukselle.
"Kyllä, kiitos" on avaus, jolla otamme vastaan.
Mutta "kiitos"...Mitä tapahtuu, kun kiität tällä tavalla?
Huomaat, että Jumala rakastaa sinua.
Hän rakastaa sinua koko ajan. Sinun täytyy myös huomata se!
On surkeaa olla äärettömän rakastettu
Jumalan, Rakkauden itsensä, puolelta huomaamatta sitä.
Silloin olet surkein olento koko maan päällä.
Tuhannesti rakastettu - etkä huomaa mitään?
Miten sinä käsität tämän ja alat huomata olevasi rakastettu?
Ala kiittää Jumalaa.
Olet umpikujassa, jollet kiitä Jumalaa.
Mietitkö, miksi toiset eivät tee näitä asioita puolestasi?
Miksi he eivät kuule, kun rukoilet?
Miksi Jumala ei muuta tilannettasi
ja kaikkia ihmisiä ympärilläsi? He ovat niin työläitä.
"Jumala, miten monta kertaa olen sanonut"
"mitä heille pitäisi tehdä? Olen rukoillut, että he muuttuisivat".
"Sinun pitäisi tehdä näin." Avioliitossa tämä hipoo komediaa.
Miten ihmeellisiä rukouksia ihmiset keksivät rukoilla toistensa puolesta!
He yrittävät taivutella Jumalaa muuttamaan ihmisiä.
He haluavat lähettää Jumalan kuin jonkun apulaisen
muuttamaan milloin minkäkin 'ukon tai eukon'.
Heidän pitäisi tehdä sitä ja tätä. Mitä ihmeen rukouksia nämä ovat?
Oletko kadottanut todellisuudentajusi?
Rakkaus - Jumalan rakkaus.
Se ei inspiroi meitä rukoilemaan Jumalaa,
miten Hänen pitäisi muuttaa toisia.
Jumalan rakkaus on niin läsnäoleva ja voimakas.
Rakastamme muuttua itse.
Voimme muuttaa asioita omassa elämässämme!
Sinusta voi tulla antelias henkilö.
On aina helpompi nauraa, kun osuu kipeään kohtaan.
Niin se vain on.
Joskus ei tiedä itkeäkö vai nauraa nähdessään millainen on.
Valitse nauraa. Yleensä se on parempi vaihtoehto.
1 Kor. 13: "Vaikka minulla olisi profetoimisen lahja"
"vaikka tuntisin kaikki salaisuudet ja kaiken tiedon,"
Voisin olla todellinen kyky.
"vaikka minulla olisi kaikki usko, niin että voisin siirtää vuoria,"
"mutta minulta puuttuisi rakkaus, en olisi mitään."
Yrittäkää omaksua tämä arvojärjestys.
Tämä on arvokasta.
Näihin muihin asioihin panos- taminen on täydellinen erehdys,
jos emme ota vastaan rakkautta.
Rakkauden vastaanottaminen on kaiken perusta ja edellytys.
Emme voi sietää toisiamme,
jollemme ota vastaan Jumalan rakkautta.
Emme voi sietää edes itseämme.
Se on asian vaikein puoli.
Emme pääse itseämme pakoon.
Meren vastapäiselle rannalle matkustaminen ei auta.
Mihin ikinä menet... Tiedäthän.
Joskus Psalmin 139 lukeminen on meille lohtu.
Silloin se sopii meille.
Joskus ajattelen huvikseni:
"Kukas siellä on Jumalan lisäksi kanssani?" - Se olen minä.
Mihin ikinä matkustan, kohtaan siellä itseni.
Jumala ei ole siellä siis yksin.
Sain jälleen muistutuksen.
Ongelmani ei voi ratketa,
jollei Jumalan rakkaus ole läsnä ja vaikuta.
Minun ongelmani eivät ratkea.
Tarpeeni eivät voi täyttyä.
En löydä ratkaisuja,
jollei Jumalan rakkaus saa täyttää.
Jumalan rakkaus on valtavan voimakas.
Se ajaa pois pelon elämästäni.
Pelon joutua ulkopuoliseksi,
menettää asioita ja tilaisuuksia.
Pelon ettei minusta tule sellaista kuin pitäisi
enkä saisi mitä minun kuuluisi saada.
Rakkaus ajaa pois kaikenlaisen pelon.
"Ajatella, jos en saavuta toiveitani?"
"Ajatella, jos en tapaa häntä, jonka haluan tavata?"
"Ajatella, jos en koskaan rakastu toivomallani tavalla?"
"Ajatella, jos en saa tarvitsemiani resursseja?"
"Ajatella, jos en parannu, vaikka toivoin ja tahdoin sitä?"
"Ajatella, jos en pysykään terveenä?"
"Ajatella, jos en koskaan saa työpaikkaa?"
Pelko siitä, miten kaikki menee metsään voi jahdata minua
ja pilata elämäni.
Vahingoittumattomatkin osat menevät pilalle,
koska annan pelon vyöryä elämääni.
"Ajatella, jos en onnistu ratkaisemaan tätä konfliktia?"
"Elän näiden ihmisten kanssa. Minun tulisi rakastaa heitä."
"Minun tulisi palvella heitä lahjoillani."
"Mitä jos tämä tilanne ei ratkea koskaan?"
Vaikeudet kasautuvat toinen toisensa päälle.
Helvetti kasvaa.
Kuka ja mikä auttaa minut tästä tilanteesta?
Sama asia, josta olen puhunut: Rakkaus.
Meidän täytyy aloittaa oikeasta päästä.
Emme aloita ongelmia ratkomalla. Aloitamme rakkaudella.
Ongelmia voi tuskin ratkoa ilman rakkautta.
Ratkaisusta tulee kummallista kaupankäyntiä.
Yritämme tehdä vaihtokauppoja.
Yritämme solmia sopimuksen eikä kukaan ole tyytyväinen.
Tarvitaan elämänmuutos sydänjuuria myöten.
Silloin ihmissuhteemme muuttuvat.
Samoin suhtautumisemme elämään,
tulevaisuuteen ja mahdollisuuksiimme.
Jumala on lähettänyt Poikansa,
jotta olisimme vakuuttuneita Hänen rakkaudestaan.
Lakkaisimme pelkäämästä!
Emme enää antaisi periksi,
koska Herra on rakastanut meitä niin paljon.
Rakkaus mullistaa elämämme,
kun otamme sen kiitoksella vastaan.
Elämämme voi muuttua.
Nyt kerron sinulle salaisuuden.
Toivon sinun kuulevan puheeni.
Älä ajattele: "Olen kuullut tämän aiemminkin".
"Helppo sinun on sanoa. Et tiedä millaista minulla on".
Puhun nyt Jumalan rakkaudesta sinua kohtaan.
Hän tietää tilanteesi tarkalleen.
Parannuskeinosi on ottaa vastaan Hänen rakkautensa.
Se on parannuskeinosi. Sinun ei tarvitse empiä.
Älä tee yksinkertaisesta asiasta monimutkaista.
Voin kertoa sinulle:
Tämä on Jumalan yksinkertainen ratkaisu.
Hän rakastaa sinua järjettömästi.
Sinusta tulee sulaa vahaa,
etkä voi ajatella muuta kuin Jumalan rakkautta.
Jumalan rakkaus valloittaa sinut täysin.
Herra pääsee elämääsi käsiksi.
Kun näin tapahtuu, kohtaamasi ongelmatilanteet
saavat uudenlaisen aamun sarastuksen.
Ongelmien täytyy saada todelliset mittasuhteet.
Ongelmat toisten ihmisten kanssa,
olosuhteiden, tilanteiden ja talouden suhteen.
Ongelmilla on tapana paisua vuoren korkuisiksi.
Itse olet sen jättimäisen vuoren alla.
Ihmettelet, löydätkö ratkaisua koskaan.
Jumalan rakkaus tehoaa kuin pieni neula
tällaiseen ilmapallovuoreen.
Makaat vuoren alla.
Sitten Herra sanoo sinulle: "Rakastan sinua".
Juuri silloin, kun Hän sanoo tämän ja otat sen vastaan,
esiin kasvaa pieni neula.
Se kasvaa peukalosi ja etusormesi väliin.
Rakkauden mahdollisuudet kiehtovat sinua.
Varsinkin vuoren puhkaiseminen.
Nostat vain neulaa ja hetkessä koko kurjuus kutistuu
latteaksi ja surkeaksi rievuksi.
Tämä asia oli pelottanut sinua koko elämäsi.
Et voi käsittää, miten se saattoi hallita sinua.
Eihän se ollut mitään.
Jumala rakastaa minua.
En pelkää mitään.
Mitä jos ihmiset puhuvat sinusta pahaa?
Ajattelet, keille kaikille he puhuvat.
He kaikki saavat tietää tästä.
Sinun tulee murtaa tuo ajatusmalli.
Ajattele sen sijaan, mitä Jumala sanoo tänään.
Kuuntele, mitä Hän sanoo.
Saat kuulla valtavan rakkauden julistuksen uudestaan.
Silloin toisten puheilla ei ole mitään merkitystä.
Mitä väliä sillä on? Olen vapaa.
He eivät vangitse minua panettelullaan ja saituudellaan.
Olen vapaa. Jumala rakastaa minua.
Sinun täytyy astua siihen vapauteen,
jonka Jumalan rakkaus tarjoaa.
Silloin et laske, saatko oikeutesi läpi.
Nyt olen tehnyt tämän puolestasi.
Olisi aika tehdä nyt jotain minun puolestani,
tai muutun huonotuuliseksi ja kohtelen sinua jäätävästi.
Käytämme monenlaisia temppuja ja vahingoitamme toisiamme.
Sen sijaan meidän tulisi ottaa vastaan Jumalan rakkaus.
1 Kor. 13:2: "Jos minulla ei olisi rakkautta,"
en olisi mitään."
Kolmas jae:
"Vaikka jakaisin kaiken omaisuuteni"
"ja vaikka antaisin polttaa itseni tulessa"
"mutta minulta puuttuisi rakkaus, en sillä mitään voittaisi."
On niin monia turhanpäiväisiä asioita.
Ne eivät ole vaivannäkömme ja omistautumisemme arvoisia.
Meidän tulee aloittaa Jumalan rakkauden vastaanottamisella.
Muuten kaikki muu on ilmaan hosumista.
Miksi näemme niin paljon vaivaa asioitten tähden
- ihan turhaan?
Kallisarvoinen myös näkyy.
Kun otamme vastaan Jumalan rakkauden,
alamme nähdä, mikä on arvokasta,
tärkeää ja panostamisen arvoista.
Millä tavalla hoidamme elämäämme?
Jumalan rakkaus näkyy saadessaan valloittaa elämämme.
Kuten sanoin aiemmin: Kiitä Jumalaa!
Kiittäessäsi Jumalaa löydät Hänen suuren rakkautensa sinua kohtaan.
Älä juutu ongelmaasi ja sen aiheuttamiin kärsimyksiin.
Kiitä Jumalaa.
Ajatteletko omistavasi niin paljon ongelmia, ettet voi kiittää?
Kyllä sinä voit kiittää. Ryhdy toimeen.
"En minä voi kiittää."
"Minulla on niin paljon ongelmia ja kärsimystä."
Jumala ei ole ongelma. Kiitä vaikka siitä, että Hän on Jumala.
Jumala rakastaa sinua joka tapauksessa. Kiitä siitä!
Kiitä Jumalaa kaikesta hyvästä, mitä Hän on antanut sinulle.
Et ehkä ole huomannut sitä.
Jollet kiitä, et myöskään näe mitään hyvää.
Kiitollisuus avaa silmämme.
Minulla ei ole sellaisia kokemuksia,
että menestyvien ihmisten kanssa olisi ihana olla.
Minulla on kokemuksia ihmisistä, jotka kiittävät Jumalaa.
Heillä voi olla paljon ongelmia ja vaikeuksia,
joiden kanssa he kamppailevat.
Heidän kanssaan on ihana olla.
He keskittyvät oikeaan asiaan.
He ovat ottaneet vastaan sen, mitä Jumala antaa.
He eivät juutu ratkaisemattomiin asioihin.
Tämä ei ole heidän ajovoimansa ja elinehtonsa.
Heidän ajovoimansa on Jumalan rakkaus.
He haluavat nähdä, mitä Jumala tekee.
Tällä tavalla he näkevät, mikä on oikein.
He näkevät, mikä tulee Herralta.
Heidän elämänsä on Jumalan leimaama.
He loistavat, koska ottavat Jumalalta vastaan
riippumatta siitä, miltä tilanne näyttää.
Millaisessa tilanteessa oletkin,
voit säilyä enemmän kuin voittajana.
Voittajana et ole altavastaaja,
vaikka monet asiat ovat sinua vastaan.
Jumala on puolellasi.
Olet yläpuolella, et alaspainettu.
"Mitä puhetta tuo on?"
"Ongelmani saavat minut lähes huutamaan, jopa kiroamaan."
En sanonut sinun sanoneen näin. Sain vain tuntemuksen.
Haluaisit tehdä niin.
Kaiken keskellä voit olla enemmän kuin voittaja.
En voi ymmärtää, miten tällainen sanoma rakkaudesta
ei olisi paras mahdollinen sanoma.
Miten paljon rakkautta minuun mahtuu?
Miten paljon rakkautta voin ottaa vastaan?
Äärettömän paljon.
Tämä rakkaus synnyttää elämää. Luemme siitä pian.
Tunnistat tämän elämän pikku hiljaa.
Se tulee näkyviin sinussa.
Silloin emme haaveile: "Jos vain voisin elää noin."
"Nyt pitäisi olla kärsivällinen ja lempeä."
"En saisi kadehtia ihmisiä."
"En saa menettää malttiani. Silloin hukka perii."
Tämän voisi lukea lain selontekona.
Tällä voisimme kontrolloida: mitä saat tehdä,
mitä et saa tehdä ja millainen et saa olla.
Sitten olet täysin allapäin.
Et ole ymmärtänyt, että tämä syntyy hedelmänä
vastaanottamastasi rakkaudesta.
Otamme ensin vastaan rakkauden.
En tiedä, kuinka monta kertaa olen sanonut tämän.
Joka kerta tunnen, että minun tarvitsee kuulla se.
Otamme ensin rakkauden vastaan.
Otetaan vielä kerran: Otamme ensin rakkauden vastaan.
Kun otamme ensin rakkauden vastaan,
tästä ei tule lainomaista.
Tämä tulee hedelmänä.
Silloin tämä Raamatunpaikka kuvaa meitä.
Sinun nimesi asetetaan tekstissä 'rakkaus'-sanan sijaan.
Voit kuvitella sanan 'rakkaus' nimeksesi.
Tai minun nimeni, Gunnarin.
Kun sujautat oman nimesi mukaan, tästä tulee valtavaa.
Tämä on käsittämätöntä.
Voit lukea näin:
"Gunnar on kärsivällinen ja lempeä."
"Gunnar ei kadehdi. Hän ei kersku."
"Gunnar ei pöyhkeile."
Millainen elämä!
Tätä lukiessa tuntuu melkein kamalalta.
Kamalan hienolta, tietenkin.
Tämä tuntuu myös kauhealta.
Kun luet tätä nimeäsi käyttäen,
et ole koskaan kuullut vastaavaa.
Tämä on kutsu sinulle.
Elä vastaanottamasi rakkauden arvoisesti.
Rakkaus on sinussa, kun otat sen vastaan Jumalalta.
Silloin sinun nimesi kuuluu tänne.
Ajattelet: "Vau, millaisen elämän olen saanut!"
"Mitä ne ongelmat ja vaikeudet olivatkaan?"
"En enää muista, mitä ne olivat."
"Jotain siellä oli... Mutta ei sillä ole väliä."
Ymmärrämme, mitä todellinen elämä on.
Emme enää juutu monenlaisiin sotkuihin.
Tämä on elämää!
"Gunnar on kärsivällinen ja lempeä."
Tätä sietää lukea kotona ja nauttia.
Lue, mitä sinusta sanotaan!
Tämä on hytisyttävää.
Ns. 'janten laki' on vaivannut meitä kaikkia.
Meillä on todellinen kokemus alemmuudesta.
Muista, että ensin tulee rakkaus.
Ota ensin vastaan Jumalan rakkaus.
Näin tästä tulee sinun elämääsi.
Jos tästä ei tule osa elämääsi, siitä tulee lainomaista.
Lainomaisuus, vaatimus ja paine kohdallasi lisääntyy.
Muutenkin sinulla on kestämistä.
Sinun ei tarvitse lukea tällaista.
Ymmärräthän. Tekstin mukaan et käyttäydy sopimattomasti.
Et etsi omaa etuasi. Et katkeroidu.
- En niin.
- Sinä ymmärsit, Pirjo.
Tämän on päivän teksti.
Se osuu suoraan maaliin.
Et muistele kärsimääsi pahaa, jota muut tai sinä teette.
Et iloitse vääryydestä, vaan totuuden voittaessa.
Sinä kestät kaiken.
Sinä uskot kaiken.
Sinä toivot kaikessa ja kärsit kaiken.
Sinä et katoa koskaan. Tiedäthän sen?
Sinulla on toisin sanoen ikuinen elämä. Oletan näin.
Jumalalta tuleva rakkaus on ehtymätön.
Jumalan rakkaus riittää ja muuttaa elämäsi.
Elämää, jota elät tällä hetkellä, ei voi verrata tulevaan.
Ensin otat kiitoksella vastaan Jumalan rakkauden.
Älä anna Jumalan rakkauden mennä hukkaan.
Älä jätä sitä lojumaan ja odottamaan sinua
reagoimatta rakkauteen millään tavalla.
Et ajattele sitä. Et usko voivasi ottaa sitä vastaan noin vain.
Et mielestäsi ansaitse Jumalan rakkautta.
Sotket asioita kaikin mahdollisin tavoin ja yksi unohtuu.
Tarvitset yhden ainoan asian vastaanottaaksesi rakkauden.
Sano: "Kyllä, kiitos" ja ota vastaan.
Kiitä joka päivä Jumalan rakkaudesta.
Puhu huolellisesti näitä sanoja.
Sanojesi ylle tulee voima. Hän rakastaa SINUA.
Hän rakastaa minua kaikella vallallaan ja voimallaan.
Hän on kohdistanut täydellisen rakkautensa sinuun.
Alat imeä rakkautta itseesi.
Silloin muut viihtyvät seurassasi.
Ihmisten seurassa, jotka tuntevat Jumalan rakkauden, on ihana olla.
He eivät metsästä saadakseen toisilta jotain.
He voivat olla antajia.
Puhumme nyt uskovan elämäntyylistä.
Uskovan elämäntyyli on hedelmä.
Jumala rakastaa meitä. Siitä syntyy hedelmä.
Tämä on suurenmoista.
Ajattele. Rakkauden tiessä on kyse sinusta ja minusta.
Me luulimme kyseen olevan jostain toisesta.
Luulimme, että vain Jumala ja Jeesus
saattoivat kulkea tätä tietä tai olla tämä tie.
Sinä ja minä -
meidät on kutsuttu täysin uuteen elämään.
Uskomme, että Herra rakastaa meitä.
Koen, että sinun täytyy vastata kunnolla 'kyllä' tähän.
Luemme Jumalan rakkaudesta Raamatusta.
Lukuisat Raamatunpaikat kertovat Jumalan rakkaudesta.
Luemme, miten Hän rakastaa meitä.
Voimme vain silmäillä läpi nämä kohdat. Näin sitä luetaan.
Hän siis rakastaa meitä, ja me ajattelemme ongelmiamme.
Meidän tarvitsee rukoilla ja ajatella meille tärkeitä asioita.
Meidän tulee muuttua sellaisiksi kuin Herra haluaa,
voidaksemme tehdä Herran tahdon.
Meidän tulee ajatella Hänen rakkauttaan meitä kohtaan.
Se voi kuulostaa itsekkäältä, mutta se on terveellistä.
Paljon parempaa kuin lähteminen kylpylään
ja makaaminen mutaan pakattuna.
Olen kokeillut sitä. Onhan se ihanaa,
mutta ei vedä vertaa Jumalan rakkaudelle.
Kylpeminen eri aineissa vaikuttaa vain ulkoisesti.
Se tuo lyhytaikaisen nautinnon.
Jumalan rakkaus sinua ja minua kohtaan
muuttaa elämämme.
Jumalan rakkaus on meitä varten.
Meidän ei tarvitse miettiä, missä tilanteessa,
milloin olen ansainnut sen tai milloin kykenen ottamaan vastaan.
NYT on aika ottaa vastaan!
Sinun tarvitsee vain ottaa rakkaus vastaan.
Ei sinun tarvitse tehdä muuta.
Sinun ei tarvitse valmentautua siihen
ja ajatella lähestyvää kesää - siihen on aikaa.
Pian on kesä. Alamme valmentautua siihen,
etteivät kilot roiku miten sattuu.
Haluamme uskaltautua uimarannalle.
Haluamme mahtua uimapukuun. Se tuottaa joskus vaikeuksia minulle.
Liikumme vähentääksemme painoamme hiukan.
Kiinteytämme kehoamme,
ettei se kulkiessamme liikehdi omia teitään.
Me satsaamme laatuun uimarantaa varten.
Se on myös tuskallista.
Monet valitsevat kulkea pienissä vaatekappaleissa,
jotka osoittavat kilojen pysyvän kurissa
vaikkeivat ne pysykään. Suurin osa kätketään.
Tullessamme Jumalan luokse
emme tarvitse kovaa valmentautumista.
Lähestymme Jumalaa ja otamme vastaan Hänen rakkautensa.
Se muuttaa elämämme.
Jeesus on Pelastaja.
Sinä ja minä emme ole pelastajia.
Hän on Pelastaja!
Hän voi pelastaa sinut, kuka oletkin!
Jos ajattelet olevasi täällä salakuuntelija...
"Tällä ei ole mitään tekemistä kanssani. Ei se minua koske."
Sanonpa sinulle: Saat rauhassa kuunnella salaa.
Tämä koskee sinuakin!
Me emme pidä ovella karsintaa,
ketkä ovat arvollisia tulemaan sisään.
Muiden täytyy harjoitella kovasti
voidakseen tulla kuulemaan, että Jumala rakastaa heitä.
Jokaikinen saa tulla!
Mitä oletkin tehnyt ja miten sinulla onkin mennyt -
Jumala rakastaa sinua.
Hän rakasti meitä, kun olimme vielä syntisiä.
Se on mieletöntä!
Tämä on hyvä sanoma.
Jumalan rakkaus meitä kohtaan on mieletöntä.
Tämä ei vastaa tapaamme annostella rakkautta.
Rakastamme ihmisiä sopivasti, jos he sen ansaitsevat,
ja vaikuttavat riittävän söpöiltä.
Meillä on omat perusteemme rakastaa ihmisiä.
He saattavat puolustaa meitä, tai puhua meistä ihania asioita.
Sitten voimme antaa vastarakkautta.
Herra rakastaa täysin järjettömästi ja mielettömästi.
Herra rakastaa ketä tahansa.
Milloin tahansa.
Ymmärräthän, että tämä voi koskea sinua.
Sinä voit olla 'kuka tahansa'.
Päätän Raamatunpaikkaan.
Otamme esiin Galatalaiskirjeen 5:6.
Gal. 5:6
Nyt tiedämme Jumalan rakastavan meitä.
Olen ainakin kertonut sen sinulle.
Mitä enemmän kiität, sitä enemmän uskot siihen.
Et ehkä halua kiittää, koska et tunne Jumalan rakastavan sinua.
Silloin menetät tilaisuuden tuntea Hänen rakkautensa.
Et kuitenkaan menetä Hänen rakkauttaan.
Hän rakastaa sinua aina.
Hän rakastaa sinua, tunsit sitä tai et.
Tarkoitus olisi, että tuntisit Jumalan rakkauden.
Sinun tulee huomata se. Elämässäsi tapahtuu jotain.
Tässä puhutaan, mitä elämässäsi voi tapahtua.
Gal. 5:6: "Kristuksessa Jeesuksessa -"
Me olemme Hänessä, Jumalan rakkaudessa.
Täynnä Jumalan rakkautta.
Siellä sinä ja minä olemme.
"on yhdentekevää, onko ihminen ympärileikattu vai ei."
Toisin sanoen, ulkoiset asiat eivät vaikuta.
Eivät edes olosuhteet.
Kaikki riippuu siitä, onko meillä
rakkaudessa vaikuttava usko.
Mikä on rakkaudessa vaikuttava usko?
Usko siihen, että Jumala rakastaa meitä
tekee elämästämme vaikuttavan.
Thorbjörn oli samoilla jäljillä.
Hän melkein saarnasi sanomani kolehtipuheessa.
Häpeällistä.
Se osui lähelle.
Todellinen usko ilmenee toimintana.
Usko ei ole mielipide vaan elämää.
Todellinen rakkaus on samaa ainesta.
Todellinen rakkaus pistää liikkeelle.
Otan rakkauden vastaan.
Uskon Jumalan rakastavan juuri minua.
Juuri sinua.
Uskoessamme tämän lähdemme liikkeelle Hänen tahtonsa mukaan.
Nämä kuvaukset toteutuvat ja hämmästymme:
"Miten minusta on tullut näin kärsivällinen ja lempeä?"
"Mihin raivon purkaukseni ovat hävinneet?"
Mitä ne ongelmat olivatkaan.
Voit esittää jotain muuta ihmisten ilmoilla kuin kotona.
Saavuin nuorena pappina Kungsängeniin.
Katselin ja kiersin paikkoja.
Olin silloin yksinäinen poikamies.
Kuljin kylällä ja etsin ihmisten seuraa
- ja rakkautta.
Kuljeskelin. Tein kotikäyntejä seurakuntajäsenten luona.
Iltaisin vaeltelin talojen välillä.
Silkkiäistie ja Lakkatie... Katselin talojen ikkunoita.
Huomasin, että ikkunoissa oli eroavaisuuksia.
Ikkunat näyttivät erilaisilta.
Jotkut ikkunat näyttivät erittäin herttaisilta.
Ne olivat täynnä koristeita. Tavaraa roikkui.
Koristeet kimalsivat. Pikku esineitä oli joka puolella.
Ikkunat olivat epätodellisen söpöjä ja herttaisia.
Ajattelin, miten ihana tilanne oli.
Millainen onni ja autuus näissä kodeissa täytyi olla.
Huomasin jotain pikkuhiljaa vuosien kuluessa,
vieraillessani näissä kodeissa.
Siellä oltiin lyöty toinen mustelmille.
Siellä oli riidelty ja tuli avioeroja.
Oli riitaa lasten kanssa. Oli alkoholiongelmia.
Kaiken sen herttaisen söpöyden ja pikku vesiputousten keskellä
esineet kimaltelivat ja lyhdyt tuikkivat.
Niissä kodeissa oli jatkuvasti kahakoita.
En enää välittänyt katsoa pelkästään ulkokuorta.
Minun täytyi opetella katsomaan pintaa syvemmälle.
Ulkokuoreen katsominen ei toiminut.
Voit tavata nuoren, joka näyttää niin hienolta,
suloiselta ja raikkaalta.
Ajattelet, miten hieno nuori hän on.
Olen lakannut ajattelemasta niin.
Haluan mieluiten ajatella ihmisistä hyvää,
mutta en suloisen tai hienon ulkonäön vuoksi.
Minun täytyy katsoa ihmisen sisimpään.
Ratkaiseva tekijä on
ihmisen sisimmästä tuleva valo.
Tämä eroaa tilapäisestä ja ikään sidotusta kauneudesta.
Otettuamme vastaan Jumalan rakkauden me loistamme valoa.
Alamme loistaa sisimmästämme.
Kohtaamasi ihmiset tietävät,
että elämäntapasi on valmius jakaa omastasi.
Et elä vain ottaaksesi ja kiskoaksesi itsellesi
niin paljon kuin mahdollista.
Jumalan rakkaus on valloittanut sinut.
Rakkaus, joka ei etsi omaa etuaan.
Rakkaus antaa yrittämättä ottaa ihmisiltä.
Kauneus syntyy siitä, että olemme rakastettuja.
Sellaista me etsimme.
Herra voi tehdä jokaisesta kauniin.
Sinä olet ehdokas kaunokaiseksi.
Sinun ei tarvitse panostaa vain ulkoiseen kauneuteen.
Kampauksiin, huulipunaan tai tyylikkääseen partaan.
Voit panostaa myös muuhun.
Voit panostaa Jumalan rakkauteen.
Jumalan rakkaus on ratkaiseva tekijä.
Rakkaus luo edellytykset yhteydelle ja sen muodostamiselle.
Rakkaus luo edellytykset ystävyydelle,
uskollisuudelle ja hyvyydelle toisia kohtaan.
Ensin meidän täytyy saada kokea Jumalan rakkaus.
Lue tämä 1 Korinttolais- kirjeen 13. luku.
Totuta itsesi tähän Herran antamaan kuvaukseen sinusta.
Kun Hänen rakkautensa saa koskettaa sinua,
tämä kuvaus on paljon helpompi ymmärtää.
Mikäli rakkaus ei ole tervetullut elämääsi
etkä ole vastannut sille myöntävästi,
tämä kuvaus vaikuttaa täysin vieraalta.
"Enhän minä ole tälläinen?!"
Ei, et ole vielä sellainen.
Tämä on Herran suunnitelma sinua kohtaan.
Hänen rakkautensa tekee ihmeen. Rukoillaan.
Taivaallinen Isä, kiitämme Sanastasi.
Kiitämme rakkaudestasi meitä ihmisiä kohtaan.
Rakkautesi ylittää ymmärryksemme.
Pyydämme kasvavaa ymmärrystä,
vastataksemme sille vähintään 'kyllä, kiitos'.
Imemme rakkauttasi. Vastaamme siihen kaikella voimallamme.
Tahdomme kokea rakkautesi. Haluamme muuttua rakkaudestasi.
Haluamme heijastaa rakkauttasi.
Haluamme elää 1. Kor. 13 kuvailemaa elämää.
Kiitämme Sinua, Herra. Tämä on suurenmoista
ja mahdollista, koska rakastat meitä niin paljon.
Ajat pois kaiken pelon.
Saamme keskittyä siihen, mikä on tärkeää ja merkittävää.
Saamme kuvastaa kirkkauttasi, rakkauttasi ja hyvyyttäsi.
Olet osoittanut tätä kaikkea ensin meille.
Haluamme osoittaa samaa toisille.
Tahdomme palvella ja kunnioittaa Sinua.
Kuvastamme Sinun hyvyyttäsi.
Kiitämme Sinua, Herra.
Kiitos innoituksesta ja uskosta toteuttaa tätä.
Elämämme tuottaa jotain hyvää, Jeesuksen nimessä.
Seurakunta sanoi: AMEN! Halleluja.
Ylistys Jumalalle.
Herra on hyvä.
Haluan nyt tehdä jotain - rakkauden teon.
Ihmisten puolesta rukoileminen on rakkauden teko.
Asetamme uskomme ihmisten parantumiseen
ja Jumalan ilmestymiseen.
-Kuljimme Rakkauden tietä Gunnar Berglingin kanssa.
Pastoreitten, Gunnarin ja Lindan saarnoja
on saatavilla CD:n muodossa.
Voit käydä kotisivuillamme: www.arken.org
Meillä on nettikirjakauppa.
Ostokset nettikaupassa sujuvat helposti.
Olet tervetullut tänne.
Etenemme syksystä kevääseen.
Monia hyviä konferensseja on tulossa.
Kotisivuiltamme saat tietoa kokouksistamme.
Täällä saat myös esirukousta ja sielunhoitoa.
Meillä on Parantumiskeskus, kohtaamispaikka
Jeesuksen ja tänne tulevien ihmisten välillä.
Monet tulevat hakemaan apua sielun alueelle.
Joidenkin tarve on ruumiin parantuminen.
Meillä on kokeneita esirukoilijoita.
He kuuntelevat sinua ja keskustelevat kanssasi.
Saat esirukousta Pyhän Hengen voimassa.
Kerran kuussa meillä on Parantumispäivät.
Mukaan mahtuu kolmisenkymmentä henkilöä ympäri Pohjoismaita.
Kahden ja puolen päivän ajan saat esirukousta.
Esirukous tapahtuu ryhmässä. Istut lepotuolissa.
Saat myös henkilökohtaista esirukousta rukoushuoneessa.
Mukana on kokeneita esirukoilijoita.
He asettavat kätensä päällesi.
Esirukouksessa on valtava voima.
Olemme saaneet suurenmoisia todistuksia Parantumispäiviltä.
Niitä voi varmasti lukea kotisivuiltamme.
Saamme jatkuvasti todistuksia nimenomaan Parantumispäiviltä.
Ihmiset ovat saaneet kokea todellisia ihmeitä.
Käy kotisivuillamme ja lue.
Tule käymään Parantumispäivillä tai Parantumiskeskuksessa,
jos tarvitset parantumista sielun tai ruumiin alueilla.
Kiitos tästä hetkestä. Näemme taas pian.
Käännös: Niina Paso
p. 045 113 6000 email: helsinki@arken.org
TULI JA VOIMA- KONFERENSSSI HELSINGISSÄ 29.2-2.3. Julistajana Debbie Rich Tilaisuudet: Pe klo 19 La klo 10, 14 ja 18 Su klo 11 Paikka: Kinaporin palvelukeskus, Kinaporinkatu 9 TERVETULOA!